Mats Hummels

Mats Julian Hummels (Gjermanisht: [ˈmats ˈhʊməls]; lindur më 16 dhjetor 1988) është një futbollist profesionist gjerman i cili luan si mbrojtës për klubin italian Roma dhe kombëtaren gjermane.

Ai ka ardhur nga akademia e Bayern München përpara se të bashkohej me klubin e tij momental Borussia Dortmund në janar 2008, dhe zyrtarisht të firmoste me ta në shkurt 2009 për 4 milion €. Sukseset e tij me klubin janë fitimi i dy titujve të Bundesligës dhe arritja si finalist në Ligën e Kampioneve 2012–13.

Ai është lojtar i rregullt i kombëtares gjermane që nga 2010, duke e përfaqsuar atë në UEFA Euro 2012 dhe FIFA Kupën e Botës 2014.

Karriera me klube
Vitet e hershme
Hummels është produkt i akademisë së Bayern Munich, duke i'u bashkuar klubit që në moshën 6 vjeçare. Ai firmosi kontratën e parë si profesionist më 19 dhjetor 2006, deri në 2010. Më 19 maj 2007, në ndeshjen e fundit të sezonit, ai luajti ndeshjen e parë në Bundesligë me skuadrën e parë në fitoren 5–2 në shtëpi kundër Mainz 05, ai hyri në fushën e lojës në minutën e 52 në vend të Martín Demichelis.

Borussia Dortmund
Më 3 janar 2008, në moshën 19 vjeçare, Hummels u bashkua me Borussia Dortmund në formën e huazimit. Ai bëri debutimin e tij për skuadrën e re më 29 janar në ndeshjen e raundit të dytë të kupës kundër SV Werder Bremen.

Gjatë sezonit 2008–09, Hummels fitoi vendin e titullarit duke formuar një dyshe në qëndër të mbrojtjes sëbashku me Neven Subotić, i cili gjithashtu kishte mbërritur në verë. Më 18 shtator, ai debutoi në Kupën UEFA në humbjen 2–0 në shtëpi kundër Udineses. Në shkurt 2009, Dortmundi aktvizioi klauzolën e blerjes së lojtarit për 4 milion €.

Hummels ishte një nga lojtarët më të dalluar të Dortmundit në sezonin 2010–11, duke u dalluar për ndërhyrjet e sakta, pozicionimin dhe pasimet. Dortmundi e mbylli sezonin si fitues i kampionatit dhe si ekipi me më pak gola të pësuar. Gjatë këtij sezoni, ai shënoi gjashtë gola në 42 ndeshje si dhe mori ftesën e parë në kombëtaren gjermane.

Hummels vazhdoi me performancat pozitive në sezonin 2011–12, duke konsoliduar vendin e tij si një nga mbrojtësit më të mirë në Evropë. Dortmundi e fitoi sërisht kampionatin duke arritur një numër rekord pikësh, plot 81. Më 12 maj 2012, ai shënoi në fitoren e madhe 5–2 kundër ekipit rival Bayern München në finalen e kupës. Pas përfundimit të sezonit, Hummels firmosi një kontratë të re pesë-vjeçare.

Më 25 maj 2013, Hummels luajti si titullar në finalen e UEFA Ligës së Kampioneve kundër Bayern München, me Dortmundin që u mposht 2–1 në Wembley Stadium. Dy muaj më pas, ai ishte titullar në fitoren 4–2 kundër Bayernit në superkupë. Hummels u largua nga klubi në përfundim të sezonit 2015–16, në të cilën ai luajti 50 ndeshje dhe shënoi tre gola.

Bayern München
Më 10 maj 2016, u konfirmua se Hummels do të bëhej pjesë e Bayern Munich duke nisur nga 1 korriku 2019, duke firmosur një kontratë pesë-vjeçare. Ai mori fanellën me numrin 5 dhe debutoi më 14 gusht në ndeshjen e DFL-Supercup 2016 kundër ish klubit të tij, në një fitore 2–0 në Signal Iduna Park. Gjashtë ditë më pas, Hummels shënoi golin e parë me klubin në fitoren 5–0 kundër Carl Zeiss Jena në kupë. Më 26 nëntor, ai shënoi golin e parë në kampionat në fitoren 2–1 në shtëpi kundër Bayer Leverkusen.

Më 9 prill 2017, Hummels humbi ndeshjen e parë çerek-finale të Ligës së Kampioneve kundër Real Madridit për shkak të një dëmimi. Ai nuk u rikuperua plotësisht për ndeshjen e kthimit por u detyra të luajë për shkak të pezullimit të Javi Martínez; Bayerni u eliminua me rezultatin e përgjithshëm 6–3. Hummels e mbylli sezonin 2016–17 me 42 ndeshje, tre gola dhe dy asiste në të gjitha kompeticionet, me Bayernin që triumfoi në Bundesligë.

Hummels e nisi sezonin e ri 2017–18 më 5 gusht duke fituar superkupën kundër ish ekipit të Dortmund. Një javë më pas ai shënoi golin e parë të sezonit në fitoren komode 5–0 kundër Chemnitzer në kupë. Më 18 tetor, Hummels shënoi golin e parë në Ligën e Kampioneve si lojtar i Bayernit në suksesin 3–0 kundër Celtic në fazën e grupeve. Më 31 mars 2018, ai luajti ndeshjen e 50të në Bundesligë për Bayernin në fitoren tenistike 6–0 kundër Dortmundit. Ai e mbylli sezonin me tre gola dhe një asist në 41 ndeshje në të gjitha kompeticionet, duke fituar titullin e Bundesligës sërisht.

Hummels e nisi sezonin e ri duke fituar superkupën e tretë rresht, me Bayernin që fitoi 5–0 kundër Eintracht Frankfurt. Pavarësisht një nisje pozitive, ai e humbi vendin e titullarit pas një serie performancash nën nivel, përfshirë edhe në humbjen 3–2 kundër Dortmundit më 10 nëntor, ndeshje në të cilën ai u zëvëndësua edhe pse më pas deklaroi se kishte luajtur i sëmurë. Më 18 maj 2019, Hummels fitoi titullin e 5të të Bundesligës në karrierë, kurse një javë më pas ishte tituar për 90 minuta në finalen e kupës, të cilën Bayerni e fitoi 3–0 kundër RB Leipzig. Ai e mbylli sezonin me dy gola në 33 ndeshje.

Rikthimi te Borussia Dortmund
Më 19 qershor 2019, Dortmund arriti një marrëveshje me Bayern Munich për blerjen e Hummels për 37 milion €, duke e rikthyer mbrojtësin pas tre vitesh. Në maj 2021, ai fitoi kupën pas fitores së Dortmundit 4–1 në finale kundër RB Leipzig, duke arritur suksesin e parë me klubin pas rikthimit. Më 19 shkurt 2023, Hummels luajti ndeshjen e tij të 454të me klubin në fitoren 4–1 kundër Hertha BSC, duke kaluar Roman Weidenfeller si lojtari i dytë me më shumë ndeshje në historinë e klubit. Tre muaj më vonë, ai e rinovoi kontratën me klubin deri në qershor 2024.

Më 10 prill 2024, Hummels luajti ndeshjen e 500të me klubin në çerek-finalen e Ligës së Kampioneve kundër Atlético Madrid. Një muaj më vonë, më 7 maj, ai shënoi golin e vetëm me kokë në fitoren 1–0 kundër Paris Saint-Germain në ndeshjen e kthimit gjysëm-finale, me Dortmundin që u kualifikua në finale për herë të parë që nga viti 2013.

Roma
Më 4 shtator 2024, Hummels firmosi një kontratë një-vjeçare me klubin italian Roma si lojtar i lirë.

Karriera ndërkombëtare
Hummels u thirr nga kombëtarja nën-21 për të luajtur në Kampionatin Evropian 2009; pasi luajti vetëm disa minuta në katër ndeshjet e para, ai startoi si titullar (bëri performancë të mirë) në finale, në fitoren 4–0 kundër Anglisë.

Hummels u thirr për herë të parë në kombëtarren e parë nga trajneri Joachim Löw dhe bëri debutimin e tij më 13 maj 2010 në miqësoren e fituar me rezultatin 3–0 në Aachen kundër modestëve të Maltës. Ai hyri në minutën e 46të në vend të Serdar Tascit dhe kontriboi në fitoren 3–0 në New Tivoli.

Pavarësisht se bëri debutimin e tij, ai nuk u tirr në Kupën e Botës 2010 që u zhvillua në Afrikën e Jugut. Ai luajti ndeshjen e parë pas mbarimit të Kupës së Botës më 17 nëntor 2010 në miqësoren kundër Suedisë. Ai luajti edhe tre ndeshje miqësore para fillimit të UEFA Euro 2012. Goli i tij i parë me ekipin kombëtar erdhi në humbjen 5–3 kundër Zvicrës.

Hummels ishte një nga 23 lojtarët e thirrur nga trajneri Löw për të luajtur në Euro 2012 që u zhvillua në Poloni dhe Ukrainë. Ai ishte në formacionin titullar në ndeshjen debutuese të Gjermanisë kundër Portugalisë që u mbyll me fitoren e gjermanëve 1–0. Ai luajti në të gjitha ndeshjet gjatë turnamentit, duke koleksionuar 450 minuta sëbashku me shokët e skuadrës Philipp Lahm, Sami Khedira, Bastian Schweinsteiger, Holger Badstuber, dhe Manuel Neuer.

Pas performancave të mira me klubin, ai u vendosi veten titullar sëbashku me Per Mertesacker në qëndrën e mbrojtjes së Gjermanisë. Ai shënoi edhe golin e dytë me kombëtaren në miqësoren kundër Italisë në San Siro që u mbyll në barazimin 1–1.

Hummels ishte në listën paraprake të 30 lojtarëve të thirrur nga Löw për të luajtur në Kupën e Botës 2014 si dhe në listën përfundimtare me 23 lojtarë që do të udhëtonin në Brazil për të përfaqsuar Gjermaninë.

Gjermania e nisi turnamentin me një fitore të madhe 4–0 kundër Portugalisë, me Hummels i cili shënoi në pjesën e parë. Ai u zëvëndësua në minutën e 73të nga Shkodran Mustafi për shkak të një dëmtimi të vogël. Pasi humbi ndeshjen e raundit të 16-tave kundër Algjerisë, Hummels u rikthye për ndeshjen çerek-finale kundër Francës, duke shënuar golin e vetëm të takimit. Ai gjithashtu luajti 90 minuta në fitoren historike 7–1 kundër Brazilit, e cila shihej si favore për të fituar turnamentin. Më 13 korrik, Gjermania fitoi finalen e madhe kundër Argjentinës, me Hummels i cili luajti 120 minuta.

Profili i lojtarit
Hummels konsiderohet si një nga mbrojtësit më të mirë në Evropë. Ai është një lojtar me fizik të madh i cili dallohet për ndërhyrjet e fuqishme, forcën në duelet ajërore dhe pozicionimin. Pavarësisht se nuk është i shpejtë, Hummels është i aftë të lexojë lojën dhe të kryej ndërhyrje të sakta në kohën e duhur. Përveç pozicionit të tij natyral si qëndër-mbrojtës, Hummels mund të luaj si mesfushor-mbrojtës ose si mbrojtës i lirë. Talenti i tij, pozicionimi, eleganca, mbajtja dhe kontrolli i topit kanë bërë që ai të krahasohet me mbrojtësin legjendar Franz Beckenbauer. Hummels mund të luaj në mbrojtjen me tre dhe katër. Përveç aftësive si futbollist, ai shquhet edhe për liderishipin e tij, duke qënë kapiteni i Dortmundit për shumë vite. Pavarësish kësaj, karriera e Hummels në disa raste është kufizuar nga dëmtime të shumta.

 Jeta personale 

Hummels ka lindur në Bergisch Gladbach, North Rhine-Westphalia. Babai i tij, Hermann Hummels, ka qënë futbollist profesionist dhe trajner. Ai punonte si kordinator i të rinjëve te Bayerni deri kur u zëvendësua nga Stephan Beckenbauer, djali i Franz Beckenbauer, më 30 mars 2012. Vëllai i tij i vogël Jonas është gjithashtu një futbollist, i cili aktualisht luan me SpVgg Unterhaching.

E dashura e tij, Cathy Fischer, u shpall si femra më e bukur gjermane e vitit 2013. Çifti u martua në qershor 2015 dhe sëbashku kanë një fëmijë, një djal i lindur më 11 janar 2018. Në nëntor 2022, Cathy njoftoi se ajo ishte divorcuar.

Statistikat e karrierës
Klubet

+ Ndeshjet dhe golat sipas klubit, sezonit dhe kompeticionitKlubiSezoniLigaDFB-PokalEvropaTjetërGjithsejDivizioniNdshGolaNdshGolaNdshGolaNdshGolaNdshGolaBayern München II2005–06Regionalliga Süd10———102006–07Regionalliga Süd312———3122007–08Regionalliga Süd103———103Gjithsej425———425Bayern München2006–07Bundesliga1000001020Borussia Dortmund (huazim)2007–08Bundesliga13030——160Borussia Dortmund2008–09Bundesliga1211010—1412009–10Bundesliga30530——3352010–11Bundesliga3252081—4262011–12Bundesliga3316161104632012–13Bundesliga28121111104232013–14Bundesliga2324060103422014–15Bundesliga2424040—3222015–16Bundesliga30260141—503Gjithsej225193125043030925Bayern München2016–17Bundesliga2715290104232017–18Bundesliga2615191104132018–19Bundesliga211506110332Gjithsej743153242301168Borussia Dortmund2019–20Bundesliga3112080004112020–21Bundesliga3355190104862021–22Bundesliga2312070003212022–23Bundesliga3014040—3812023–24Bundesliga24320121—384Gjithsej141111514011019713Gjithsej karriera4833861611478066651

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaGjermania2010202011100201211120135120141022015602016110201771201880201900202000202160202200202320Gjithsej785

Golat me kombëtaren

Rezultatet e Gjermanisë të listuara të parat, kolonat e golave tregojnë rezultatin pas çdo goli të shënuar nga Hummels.

+ Lista e golave ndërkombëtar të shënuar nga Mats HummelsNr.DataVendiNdshKundërshtariGoliRezultatiKompeticioni 1  26 maj 2012  St. Jakob-Park, Bazel, Zvicër  14    1–2  3–5 Ndeshje miqësore 2  15 nëntor 2013  San Siro, Milano, Itali  27    1–0  1–1 3  16 qershor 2014  Itaipava Arena Fonte Nova, Salvador, Brazil  31    2–0  4–0 FIFA Kupa e Botës 2014 4  4 korrik 2014  Maracanã Stadium, Rio de Janeiro, Brazil  34    1–0  1–0 5  1 shtator 2017  Eden Arena, Pragë, Republika Çeke  58    2–1  2–1  Kualifikueset e FIFA Kupës së Botës 2018

Trofe

Klube
Borussia Dortmund
 Bundesliga: 2010–11, 2011–12
 DFB-Pokal: 2011–12, 2020–21
 DFL-Supercup: 2013

Bayern München
 Bundesliga: 2016–17, 2017–18, 2018–19
 DFB-Pokal: 2018–19
 DFL-Supercup: 2016, 2017, 2018

Kombëtarja
Gjermania nën-21
 UEFA Kampionati Europian nën-21: 2009

Gjermania
FIFA Kupa e Botës: 2014

Personale
ESM Skuadra e Vitit: 2010–11, 2011–12

 Referime 

 Lidhje të jashtme 

 German national team profile
 Profili te Fussballdaten.de
 Hummels FIFA 
 Hummels UEFA
 Hummels te NFT
 Profili te ESPN FC

Kategoria:Lindje 1988
Kategoria:Njerëz që jetojnë
Kategoria:Futbollistë gjermanë
Kategoria:Futbollistë në kombëtaren gjermane
Kategoria:Futbollistë në FC Bayern München
Kategoria:Futbollistë në Borussia Dortmund
Kategoria:Futbollistë në A.S. Roma
Kategoria:Futbollistë në Bundesliga
Kategoria:Futbollistë në Serie A
Kategoria:Futbollistë në UEFA Euro 2012
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2016
Kategoria:Futbollistë në 2018 FIFA Kupën e Botës
Kategoria:Futbollistë në UEFA Euro 2020
Kategoria:Lojtarë fitues të FIFA Kupës së Botës